b'\n_START_ARTICLE_\nR\xc4\x83zboiul turco-armean\n_START_SECTION_\nConflictul din Oltu, iunie 1920\n_START_PARAGRAPH_\nLuptele au \xc3\xaenceput \xc3\xaen iunie 1920, \xc3\xaen momentul \xc3\xaen care gr\xc4\x83nicerii armeni au fost implicate \xc3\xaen luptele de h\xc4\x83r\xc8\x9buire cu liderii militari tribali din districtul Oltu, o regiune care s-a aflat pentru o scurt\xc4\x83 perioad\xc4\x83 de timp sub administra\xc8\x9bi R. D. Georgiene, dar care sf\xc3\xa2r\xc8\x99ise prin a trece sub controlul liderilor militari ai triburilor musulmane. Guvernul armean a ordonat ocuparea par\xc8\x9bial\xc4\x83 a districtului\\. Oltu a fost ocupat de armeni pe 16 iunie. Folosindu-se de aceast\xc4\x83 mi\xc8\x99care drept pretext de r\xc4\x83zboi, generalul Kaz\xc4\xb1m Karabekir a atacat cu patru batalioane \xc3\xaen septembrie \xc8\x99i i-a alungat pe armeni. Karabekir a atacat mai apoi pe teritoriul R. D. Armene pe 20 septembrie, ceea ce a f\xc4\x83cut ca guvernul de la Erevan s\xc4\x83 declare r\xc4\x83zboi Turciei patru zile mai t\xc3\xa2rziu.\n_START_SECTION_\nSarikamish, Kaghizman, Merdenik (septembrie 1920)\n_START_PARAGRAPH_\nPe 25 septembrie, for\xc8\x9bele lui Karabekir au ocupat Sarikamish \xc8\x99i \xc3\xaen ziua urm\xc4\x83toare Kaghizman. Turcii s-au mutat mai apoi spre Kars, dar armenii au opus o rezisten\xc8\x9b\xc4\x83 puternic\xc4\x83, \xc3\xaent\xc3\xa2rziind atacul asupra ora\xc8\x99ului. Dup\xc4\x83 cucerirea ora\xc8\x99ului Merdenik de c\xc4\x83tre turci, armenii au lansat pogromuri \xc3\xaempotriva musulmanilor din Erevan \xc8\x99i Kars ca represalii._NEWLINE_La \xc3\xaenceputul lunii octombrie, guvernul armean a cerut ajutorul Regatului Unit, Fran\xc8\x9bei, Italiei \xc8\x99i altor alia\xc8\x9bi, dar f\xc4\x83r\xc4\x83 prea mult succes. Cea mai mare parte a for\xc8\x9belor britanice disponibile \xc3\xaen Orientul Mijlociu erau blocate \xc3\xaen luptele cu r\xc4\x83scoalele tribale din mandatul britanic al Irakului, \xc3\xaen vreme ce for\xc8\x9bele franceze \xc8\x99i italiene trebuiau s\xc4\x83 fac\xc4\x83 fa\xc8\x9b\xc4\x83 unor dificult\xc4\x83\xc8\x9bi asem\xc4\x83n\xc4\x83toare \xc3\xaen mandatul francez al Siriei \xc8\x99i \xc3\xaen Antalya. Georgia vecin\xc4\x83 \xc8\x99i-a declarat neutralitatea \xc3\xaen acest conflict. Doar Regatul Greciei a oferit ceva ajutor prin ac\xc8\x9biunile militare din vestul Anatoliei. Ac\xc8\x9biunile militare ale Greciei nu au fost \xc3\xaens\xc4\x83 suficiente pentru a-i determina pe turci s\xc4\x83 sl\xc4\x83beasc\xc4\x83 presiunea exercitat\xc4\x83 asupra armenilor.\n_START_SECTION_\n\xc3\x8en\xc8\x9belegerea de la Erevan (octombrie 1920)\n_START_PARAGRAPH_\nPe 11 octombrie, un trimis plenipoten\xc8\x9biar sovietic, Boris Legran, a sosit la Erevan cu un document al unui viitor tratat sovieto-armean. \xc3\x8en\xc8\x9belegerea semnat\xc4\x83 pe 24 octombrie, a fost semnat o \xc3\xaen\xc8\x9belegere care asigura sprijinul sovieticilor \xc3\xaen lupta armenilor cu turcii. Aceast\xc4\x83 \xc3\xaen\xc8\x9belegere asigura practic securitatea Karsului. Aceast\xc4\x83 \xc3\xaen\xc8\x9belegere nu a convenit deloc turcilor. Marea Adunare Na\xc8\x9bional\xc4\x83 a Turciei l-a prevenit pe Karabekir \xc3\xaen leg\xc4\x83tur\xc4\x83 cu implica\xc8\x9biile acordului negociat de Boris Legran. \xc3\x8en ziua \xc3\xaen care acordul a fost semnat, Karabekir a ordonat trupelor de sub comanda s\xc4\x83 se \xc3\xaendrepte spre Kars.\n_START_SECTION_\nKars \xc8\x99i Alexandropol (octombrie 1920)\n_START_PARAGRAPH_\nPe 24 octombrie, for\xc8\x9bele lui Karabekir au lansat un atac masiv \xc3\xaempotriva Karsului. \xc3\x8en loc s\xc4\x83 lupte pentru ap\xc4\x83rarea ora\xc8\x99ului, for\xc8\x9bele armene\xc8\x99ti au p\xc4\x83r\xc4\x83sit Karsul, care pe 30 octombrie a fost ocupat de turci._NEWLINE_For\xc8\x9bele turcilor au continuat \xc3\xaenaintarea \xc8\x99i \xc3\xaen scurt\xc4\x83 vreme au ocupat ora\xc8\x99ul Alexandropol (Gyumri, Armenia), la o s\xc4\x83pt\xc4\x83m\xc3\xa2n\xc4\x83 dup\xc4\x83 ocuparea Karsului. Pe 12 noiembrie, turcii au capturat localitatea strategic\xc4\x83 Agin, aflat\xc4\x83 la nord-vest de ruinele fostei capitale armen\xc8\x99ti Ani, \xc8\x99i au \xc3\xaenceput preg\xc4\x83tirile pentru atacul \xc3\xaempotriva Erevanului. Pe 13 noiembrie, Georgia a renun\xc8\x9bat al statutul de neutralitate \xc8\x99i a semnat o \xc3\xaen\xc8\x9belegere cu Republica Democrat\xc4\x83 Armeneasc\xc4\x83 \xc8\x99i a invadat regiunea Lori aflat\xc4\x83 \xc3\xaen disput\xc4\x83, care fusese p\xc3\xa2n\xc4\x83 atunci zon\xc4\x83 neutr\xc4\x83 dintre cele dou\xc4\x83 na\xc8\x9biuni \xc3\xaenc\xc4\x83 de la \xc3\xaenceputul anului 1919. Armenii se temeau c\xc4\x83 nu vor putea asigura securitatea regiunii \xc3\xaen cazul unui atac al turcilor.\n_START_SECTION_\nDispari\xc8\x9bia Republicii Democrate Armene (December 1920)\n_START_PARAGRAPH_\nLa sf\xc3\xa2r\xc8\x99itul lunii noiembrie 1920, a avut loc o alt\xc4\x83 rebeliune \xc3\xaen Armenia sponsorizat\xc4\x83 de sovietici. Pe 28 noiembrie 1920, dup\xc4\x83 ce a acuzat Armenia c\xc4\x83 ar fi invadat Sharur (20 noiembrie) \xc8\x99i Karabakh (21 noiembrie), Armata a 11-a sovietic\xc4\x83 de sub comanda lui Anatoli Ghekker a traversat linia de demarca\xc8\x9bie dintre Republica Democrat\xc4\x83 Armeneasc\xc4\x83 \xc8\x99i Azerbaidjanul Sovietic. Al doilea r\xc4\x83zboi sovieto-armean a durat doar o s\xc4\x83pt\xc4\x83m\xc3\xa2n\xc4\x83. Armata \xc8\x99i popula\xc8\x9bia armean\xc4\x83, epuizate de \xc8\x99ase ani de r\xc4\x83zboaie, nu au mai fost capabile s\xc4\x83 continue rezisten\xc8\x9ba._NEWLINE_C\xc3\xa2nd Armata Ro\xc8\x99ie a intrat \xc3\xaen Erevan pe 4 decembrie 1920, guvernul republicii armene s-a predat pur-\xc8\x99i-simplu. Pe 5 decemb rie, Comitetul revolu\xc8\x9bionar armean, \xe2\x80\x9eRevkom\xe2\x80\x9d, format \xc3\xaen principal din armeni originari din Azerbaidjan, a intrat la r\xc3\xa2ndul lui \xc3\xaen ora\xc8\x99. \xc3\x8en cele din urm\xc4\x83, pe 6 decembrie, membrii temutei poli\xc8\x9bii politice sovietice organizat\xc4\x83 de Felix Dzerjinski, CEKA, au intrat \xc3\xaen Erevan. Republica Democrat\xc4\x83 Armeneasc\xc4\x83 a \xc3\xaencetat s\xc4\x83 mai existe ._NEWLINE_RSS Armeneasc\xc4\x83 a fost proclamat\xc4\x83 pe 21 noiembrie 1920, primul lider sovietic armean fiind Aleksandr Miasnikyan.'